
Linnavara tasuta kasutusse andmine (Narva Kesklinna Gümnaasium)
1. Asjaolud ja menetluse käik
Narva Kesklinna Gümnaasiumi asendushoones aadressil 26. juuli tänav 9 asuv spordisaal ei ole piisav kehalise kasvatuse tundide korraldamiseks. Kool esitas taotluse Narva Jäähalli ja Kreenholmi staadioni õppeprotsessis tasuta kasutamise kohta. Narva Paemurru Spordikool andis nõusoleku Kreenholmi staadioni ja Jäähalli ruumide Kesklinna gümnaasiumile tasuta kasutusse andmiseks spordikooli juhtkonnaga kooskõlastatud ajakava alusel.
2. Õiguslikud alused
Vastavalt Narva Linnavolikogu 17.03.2005. a määruse nr 14 „Linnavara kasutusse andmise korra” § 7 lõike 2 punktile 1 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult linnavalitsuse struktuuriüksustele.
3. Otsus

Anda Narva Kesklinna Gümnaasiumile, registrikood 75008611, tasuta kasutusse Kreenholmi staadion ja Narva Jäähall (26. juuli tänav 4) kehalise kasvatuse tundide korraldamiseks Narva Paemurru Spordikooli juhtkonnaga kooskõlastatud graafiku alusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

